จะมีอาการเจ็บจี๊ดๆขึ้นมาบ้างครั้งจนถึงขั้นปวดเกร็งบริเวณ ใต้ราวนม สีข้าง(ตรงข้างลำตัว)หรือบางครั้งก็ตรงหน้าอก แต่จะเป็นไม่บ่อย จะเป็นเวลาเกร็งหรือเอื้อมมือไปไกลๆ หรือเวลาบิดตัวแบบรวดเร็วจะมีอาการนี้เกือบขั้นอยากถามว่ามันเกิดจากอะไรคะ เวลาบวดเกร็งมากๆเจ็บมากเลยคะ
สวัสดีค่ะ อาการเจ็บดังกล่าวมาอาจเกิดจาก-เจ็บจากกล้ามเนื้อหรือกระดูกอ่อนบ บริเวณอกอักเสบ อาจสัมพันธ์กับท่าทาง มีจุดกดเจ็บชัดเจน จะนึกถึงโรคนี้มากที่สุด-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วยการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหารหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรรีบไปพบแพทย์